Public procurement notice: Voluntary Ex Ante Transparency Notice
Published: 2020-04-21
Buyer: Nordjyllandsværket A/S
Country: DK
Contract type: Services
Procedure: Contract award without prior publication
CPV classification: 31121310 | 31121340
Award criteria: The most economic tender

Technical requirements: Nordjyllandsværket A/S agter at indgå en betinget aktivoverdragelsesaftale med NRGI Renewables A/S (NRGI Administration A/S) om køb af en del af en fremtidig vindmøllepark i form af ejerskab til 3 specifikke vindmøller med tilhørende jordlejeaftaler og rettigheder.
Nordjyllandsværket A/S agter at indgå en betinget aktivoverdragelsesaftale med NRGI Renewables A/S (NRGI Administration A/S), hvor Nordjyllandsværket A/S mod betaling ultimativt vil opnå ejerskab til en del af en fremtidig vindmøllepark i form af 3 af 15 endnu ikke opførte vindmøller med tilknyttede jordlejeaftaler samt andel i de ligeledes endnu ikke opstillede fællesinstallationer.
Nordjyllandsværket A/S offentliggør denne bekendtgørelse med henblik på forudgående gennemsigtighed i overensstemmelse med proceduren i lov om klagenævnet for udbud § 4 (LBK nr 593 af 2.6.2016), og det bemærkes i den forbindelse, at der ikke agtes at indgås aftale før udløbet af 10 kalenderdage regnet fra dagen efter den dag, hvor nærverende bekendtgørelse er offentliggjort i EU-tidende.
Aftalen med NRGI Renewables A/S (NRGI Administration A/S) om en betinget aktivoverdragelsesaftale om ejerskab af 3 endnu ikke opførte vindmøller med tilknyttede jordlejeaftaler samt andel i endnu ikke opstillede fællesinstallationer er ikke udbudspligtig, da forsyningsvirksomhedsdirektivet ikke omfatter tjenesteydelseskontrakter vedrørende:
a) erhvervelse eller leje - uanset finansieringsform - af jord, eksisterende bygninger eller anden fast ejendom eller vedrørende rettigheder hertil, jf. forsyningsvirksomhedsdirektivets (direktiv 2014/25/EU) artikel 21 (a). Aftalen er ikke udbudspligtig, da der er tale om et køb af fast ejendom, som Nordjyllandsværket A/S ikke har en særlig indflydelse på. Projektet er ikke tilrettelagt ud fra ordregiverens behov, da Nordjyllandsværket A/S alene køber sig ind i en mindre del af et større vindmølleprojekt specificeret af sælger. Udover vindmøllerne indeholder aftalen ligeledes nogle helt nødvendige og til opførelsen tilknyttede ikke udbudspligtige biydelser i form af en lejeaftale vedrørende det jordareal vindmøllerne er placeret på, samt en rettighed bestående af en ideel andel af de endnu ikke opstillede fælles installationer, som opføres til brug for samtlige vindmøller. Aftalen er baseret på det ovenfor anførte undtaget udbudspligt efter forsyningsvirksomhedsdirektivets artikel 21 (a).
Datoen i afsnit V.2.1 er udtryk for datoen for beslutningen om at indgå kontrakten om specificerede vindmøller med tilhørende jordlejeaftaler og rettigheder. Kontraktens værdi er fortrolig og offentliggøres derfor ikke, men det kan oplyses, at kontraktens værdi befinder sig i lejet mellem 100-140 mio. DKK afhængigt af nettilslutning.
Underskrivelsen af kontrakten vil afvente afholdelsen af en 10-dages standstill periode. Standstill perioden vil blive beregnet fra datoen for offentliggørelse af nærværende bekendtgørelse i EU-tidende.
Da Nordjyllandsværket A/S anvender proceduren i lov om Klagenævnet for Udbuds § 4, skal en klage over, at Nordjyllandsværket A/S i strid med udbudsdirektivet eller forsyningsvirksomhedsdirektivet har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, være indgivet til Klagenævnet for Udbud inden 30 kalenderdage regnet fra dagen efter den dag, hvor Nordjyllandsværket A/S har offentliggjort en bekendtgørelse i Den Europæiske Unions Tidende om, at Nordjyllandsværket A/S har indgået en kontrakt, forudsat at bekendtgørelsen indeholder begrundelsen for Nordjyllandsværket A/S' beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende.


Winner: NRGI Renewables A/S (NRGI Administration A/S)